projecte-aina/catalan_government_crawling huggingface dataset:
La jornada d'educació social d'enguany vessarà sobre metodologies experiencials i participatives.
Es tracta d'un mecanisme pedagògic al voltant de les paraules, el llenguatge, el diàleg i els valors ètics, que permet intercanviar coneixement i millorar la capacitat de raonar, escoltar i construir de manera conjunta un nou pensament i discurs.
Vista a 360 graus d'una rotllana d'excavació
Participants a la jornada a punt d'excavar, explicacions de Sofia Asensio, de Societat Doctor Alonso.
Recull de paraules després d'una excavació, el moment de l'anàlisi, de compartir impressions.
Tomás Aragay, impulsor de Excavació permanent, fa un retorn després de la ronda.
El col·lectiu de monitors/es dels tallers artístics de centres penitenciaris (CP) de Catalunya vol presentar una jornada emmarcada en l'interès de la neurociència i gràcies a la intervenció de David Bueno, es podrà saber com aquesta intervé en el procés artístic, per tal de conèixer com funciona el cervell quan es crea i si aquest fet ajuda a l'individu d'alguna manera.
A més a més, aquest any té lloc un altre cop, una sessió de bones pràctiques que s'estan duent a terme als tallers artístics dels CP de Catalunya.
Intervencions interessants que poden donar idees i ampliar coneixements i contexts el treball artístic que es fa a centres penitenciaris.
Si sou monitor/a artístic/ica, podreu ampliar coneixements i participar en el plantejament del projecte expositiu 2019 que conclourà en una exhibició a l'antiga presó La Model, de les obres que es fan als tallers artístics.
Si no sou monitor/a, podreu conèixer nous contexts artístics, saber com funcionen i potser agafar bones idees que li puguin ser de profit.
L'objectiu de tot plegat, és ampliar els nostres coneixements, tenir noves formes de veure el món, aprendre com funciona el nostre cervell quan intervé l'art i compartir idees, maneres de fer, de treballar amb persones en el món creatiu i veure que som capaços de fer moltes coses
Amand Calderó Monfort, secretari de Mesures Penals, Reinserció i Atenció a la Víctima
9.45-10 h Presentació del producte de treball col·laboratiu de la comunitat de pràctica de tallers artístics de centres penitenciaris
Sònia Marco Pla, monitora d'enquadernació al CP Quatre Camins i e-moderadora de la comunitat de pràctica
David Bueno Torrens, doctor en biologia, professor del Departament de Genètica, Microbiologia i Estadística de la Facultat de Biologia de la Universitat de Barcelona
11.30-12 h Inauguració de l'exposició Color i Llum
Obres dels interns/es dels Tallers artístics dels centres penitenciaris catalans
S'oferirà un refrigeri al vestíbul de la sala d'actes del CEJFE.
12-14 h Presentació de bones pràctiques dels tallers artístics
Experiències que ens encanten II
Carles Clanxet Gas, monitor d'enquadernació del CP de Tarragona Mas d'Enric
Montserrat Abelló García, Patrícia Alonso Aguaza i Sònia Marco Pla, membres de l'Equip Artemisa del CP Quatre Camins, bibliotecària, monitora de pintura i monitora d'enquadernació, respectivament
Organitzat per la comunitat de pràctica de mesures penals alternatives (CoP MPA), la Jornada pretén aprofundir en la intervenció amb les persones penades que presenten patologia dual, facilitar eines als professionals per millorar la intervenció socioeducativa, en el marc de l'execució de les mesures penals alternatives, amb les persones que presenten trastorns mentals i addicció a substancies tòxiques, atès l'increment d'aquesta patologia combinada en les persones usuàries dels diferents programes d'MPA.
Es començarà amb una anàlisi de la situació actual de la patologia dual; característiques, prevalença, nous patrons, eines diagnòstiques i tractaments, per continuar amb la presentació del producte de treball col·laboratiu de la CoP MPA d'enguany, al voltant dels recursos assistencials disponibles per a l'atenció a les persones amb aquesta patologia.
Després de la pausa, en sessió interna per al col·lectiu de professionals d'execució de mesures penals alternatives, es faran tallers simultanis impartits per professionals especialitzats amb l'objectiu de conèixer eines i estratègies pel maneig de les persones que presenten patologia dual.
Gisela Torns Payà, directora General d'Execució Penal a la Comunitat i de Justícia Juven i l(DGEPCJJ)
Marta Torrens Melich, investigadora de la Universitat Autònoma de Barcelona (UAB) i metge psiquiatra, especialista en patologia dual a l'Hospital del Mar de Barcelona.
Col·labora amb la Organització Mundial de la Salud (OMS) i l'Observatori Europeu per les Drogues
11.30 –12 h Presentació del producte de treball col·laboratiu de la CoP MPA
Tríptic informatiu dels treballs en benefici de la comunitat
Victòria Carrillo Ruiz i Núria Morer Nieto, delegades d'execució d'MPA i membres de la CoP MPA
Introducció al maneig de persones amb patologia dual
Rosa Blanca Sauras Quetcuti, psiquiatra de l'Institut de Neuropsiquiatria i Addiccions (INAD).
12.30-14 h Tallers (restringits a col·lectiu específic)
Tres tallers pràctics i simultanis per millorar la intervenció amb persones que presenten patologia dual.
Presentació del vídeo de difusió de la CoPMPA
Núria Reina Antolin i Raquel Pujol Fernandez, delegades d'execució d'MPA i membres de la CoP MPA
Marta Ferrer Puig, subdirectora General de Reparació i Execució Penal a la Comunitat de la DGEPCJJ
Amb el número 52, el passat mes de juny, aquest butlletí, que s'emmarcava en el programa Compartim de gestió del coneixement del Centre d'Estudis Jurídics i Formació Especialitzada per crear entorns de treball col·laboratiu que acostin les persones al voltant d'oportunitats de millora o de resolució de problemes de la feina quotidiana, va deixar de publicar-se.
El Departament de Justícia prepara una nova eina de comunicació amb l'objectiu que tots els àmbits de competència del Departament tinguin un espai comú on explicar, de manera àgil i en primera persona, les actuacions i les tasques que estan duent a terme els diferents equips de treball.
La col·lecció DOCS aplega textos variats, pel que fa a la procedència, el format, la temàtica, la intenció o l'impacte, però des d'un plantejament comú: aportar un valor evident —per la persona o la institució autora del document, per l'interès o la novetat dels continguts, per la forma com es presentin o per l'ús que se'n pugui fer—, i ho fa dins de l'àmbit d'atribucions del Departament de Justícia: l'Administració de Justícia, en sentit ample, l'execució penal dins del sistema penitenciari o a la comunitat, la justícia juvenil, el dret civil propi de Catalunya, les entitats jurídiques, les professions titulades, els mitjans alternatius de gestió dels conflictes i la supervisió dels grups d'interès.
Drets humans i intervenció penitenciària, vol. 1
Drets humans i intervenció penitenciària, vol. 2
Una de les funcions de l'Observatori Català de la Justícia en Violència Masclista és fomentar la recerca i la investigació, en coordinació amb altres organismes experts, per estudiar la resposta judicial i de l'execució penal en matèria de violència masclista.
Alhora, també vol crear un espai de reflexió i debat amb els operadors jurídics amb la finalitat d'incrementar el coneixement i la comprensió del fenomen de la violència masclista.
Aquí podreu accedir a les publicacions d'investigacions i documents de treball que s'han generat en el marc de l'Observatori.
També recuperem les investigacions realitzades des de l'any 2004 en el marc del CEJFE i les seves fitxes bàsiques.
La situació provocada pel COVID-19 representa un gran repte per a les institucions i per al seu personal.
El Cefje ha estat capaç d'adaptar-se, en temps rècord, a noves formes de treballar.
En aquest espai us oferim un recull de totes les sessions d'investigació que es van realitzant per a que pugueu gaudir de nou o per primera vegada d'aquelles que més us interessin.
La situació provocada pel COVID-19 representa un gran repte per a les institucions i per al seu personal.
El Cefje ha estat capaç d'adaptar-se, en temps rècord, a noves formes de treballar i des de l'inici de tot plegat ha apostat pel format webinar.
En aquest espai us oferim un recull de tots els webinars que es van realitzant per a que pugueu gaudir de nou o per primera vegada d'aquells que més us interessin.
La situació derivada de la pandèmia del COVID-19 ha superat tota la ciutadania i ens enfrontem a situacions d'estrès i d'ansietat que previsiblement aniran en augment els propers dies.
Considerem que els exercicis en consciència plena poden ajudar a rebaixar la tensió que estem vivint i a millorar la gestió de la responsabilitat individual i col·lectiva.
La situació que estem vivint, com a conseqüència de la covid-19, ha implicat un canvi total de la nostra forma de vida, que encara que temporal, tindrà inevitablement repercussió en la nostra "tornada a la normalitat".
Desconeixem que passarà a nivells que s'escapen a la nostra limitada capacitat d'influir, salut, economia, política..., però si alguna cosa destacaria com una oportunitat, és la possibilitat d'obrir-nos a una transformació personal, tot el que està passant és una invitació a obrir aquesta porta, que poques vegades la trobarem tan necessària, com ho és en aquest moment.
La proposta continguda en tots aquests àudios part d'un text o comentari, seguida d'un centrament / reflexió, per concloure amb una proposta d'acció per portar a la vida, des d'una major acceptació i connexió.
El Centre d'Estudis Jurídics i Formació Especialitzada, en col·laboració amb l'Institut de Medicina Legal i Ciències Forenses de Catalunya, obre una nova convocatòria per a formar una borsa de tutors per al col·lectiu de Metges forenses.
La funció d'aquests tutors serà dur a terme accions de tutoria i formació en el lloc de treball per facilitar la ràpida adaptació del personal de nou ingrés com a conseqüència de les ofertes públiques d'ocupació.
Les sol·licitud d'inscripció per prendre part en aquesta convocatòria s'han d'enviar, única i exclusivament, per correu electrònic a [EMAIL] fent servir la butlleta d'inscripció creada a tal efecte.
El termini de presentació de sol·licituds finalitzarà el dia 29 de març de 2018.
Un cop finalitzat el termini d'inscripció, el CEJFE comunicarà per correu electrònic l'admissió a la borsa de tutors.
El llibre recull una visió global respecte quina és la realitat en la que es mouen els estrangers en els centres penitenciaris de Catalunya a finals de la primera dècada del segle XXI.
Es recullen els resultats de la recerca que ha estudiat una mostra de 1.654 subjectes estrangers, representativa dels 6.719 estrangers que havien passat en algun moment de l'any 2007 per les presons catalanes i també explica el que diuen 212 interns estrangers que se'ls ha entrevistat en profunditat respecte el seu projecte migratori, els motius que els havien portat a delinquir, el capital i suport social amb que compten al nostre territori, com ha estat la seva estància a la presó i quines són les seves perspectives de futur.
Aquesta publicació conté una avaluació de l'aplicació judicial de la Llei 3/2007, de 22 de març, per a la igualtat efectiva de dones i homes, en l'àmbit concret de l'assetjament sexual i per raó de sexe en l'àmbit laboral i funcionarial.
Un problema social actual que vulnera la dig­nitat de les persones, i majoritàriament pateixen les dones.
Una rea­litat que roman oculta i reticent als instruments legals existents i que s'agreuja en una època tan difícil com l'actual, marcada per la crisi econòmica, en la qual augmenta la vulnerabilitat i la discriminació específica de les dones en les relacions de treball.
Presentació de la recerca La família com a catalitzadora del procés de desistiment i reincidència a càrrec de dos dels seus autors Josep Cid Moliné, catedràtic de Dret Penal i coordinador del Grau en Criminologia a la UAB i Esther de la Encarnación Ordóñez, investigadora al Grup de Recerca Desistiment i Polítiques de reinserció de la UAB.
L'estudi explora com és el suport familiar que reben les persones que han estat tancades en centres penitenciaris i analitza com aquest suport familiar pot ajudar a propiciar el desistiment de l'excarcerat o per contra, pot conduir a la reincidència
Per fer-ho, s'han fet entrevistes en profunditat a 8 excarcerats i a 8 membres que pertanyen al nucli familiar de cadascun d'ells, analitzant les trajectòries i esdeveniments, els vincles familiars, la voluntat de canvi de la persona excarcerada i els límits que ha tingut el suport familiar rebut.
Tot plegat per comparar quins s'han sortit amb èxit o quins han tornat a reincidir.
A part de les conclusions i el pes que tenen cadascun d'aquests factors, els investigadors fan propostes per millorar en el futur.
La recerca ha estat becada en la convocatòria de Beques de recerca 2019 del CEJFE.
Data: Dijous 11 de juny de 2020
Podeu accedir a aquesta activitat amb el següent enllaç: https://cejfe.adobeconnect.com/rbt0s1yhk0hr/
Presentació de la recerca Avaluació del Programa CerclesCat (3r informe), a càrrec de dues de les seves autores Thuy Nguyen Vo (Universitat de Barcelona) i Patricia Bosch García (Fundació Salut i Comunitat).
L'estudi forma part del projecte d'avaluació del programa CerclesCat que, en aquesta 3a edició, es centre en explicar el paper de les persones voluntàries i de les coordinadores del Cercle.
A més de dades sobre el seu perfil sociodemogràfic, es recullen per primer cop les competències que han de tenir aquestes persones per poder desenvolupar la tasca de suport i control cap a delinqüents sexuals d'alt risc de reincidència.
Es recullen els resultats d'una enquesta elaborada ad hoc on se'ls pregunta tant als voluntaris com coordinadors sobre la seva situació anímica un cop finalitzada la seva aportació a Cercles: estat general de salut, nivell d'autoestima, actituds socials front a aquest tipus de delinqüents i suport rebut en l'atenció personalitzada que han fet.
La recerca s'ha finançat parcialment amb el Pacto de Estado contra la Violencia de Genero i emparat dins de l'Observatori Català de la Justícia en Violència Masclista.
Podeu accedir a aquesta activitat amb el següent enllaç: https://cejfe.adobeconnect.com/ri6ibz21uwl5/
Presentació de la recerca La declaració de la víctima del delicte: Vivència subjectiva i obstacles contextuals, a càrrec de Núria Iturbe Ferré, directora del Servei d'Acompanyament a la Víctima del Delicte d'INTRESS i Ana Martínez Catena, investigadora del Grup d'Estudis Avançats en Violència, de la UB.
La recerca estudia tots els aspectes que poden influir en el bon desenvolupament de la declaració judicial d'una víctima de violència de gènere.
Per fer-ho, han seguit a 316 dones víctimes directes de violència de gènere en la fase de compareixença o en la fase de judici.
S'explicaran els principals resultats de la recerca relacionats amb el perfil sociodemogràfic de les víctimes, les característiques i particularitats que es donen en les declaracions judicials i sobretot quins són els fets que millor s'identifiquen com a rellevants per fer prosperar o no la declaració de la víctima.
La comunitat de pràctica d'educadors/es socials de centres penitenciaris està en recerca constant de noves formes d'intervenció amb els i les interns/es.
És des d'aquesta inquietud que sorgeix el projecte "Excavació permanent", l'any 2017, com una eina de treball expressiva i de comunicació mitjançant la/es paraula/es.
Aquesta metodologia cerca construir de forma conjunta un nou significant (i contingut) de la paraula que s'està excavant.
Es pretén aprofundir en el propi univers conceptual dels participants per comprendre'l i prendre consciència dels valors que cada persona atribueix a les paraules i/o concepte (que s'estan excavant).
Com més s'excava, més es profunditza en aquesta part més instintiva, més essencial, més orgànica i de subsistència que totes les persones tenim/compartim.
Amb aquesta eina es reforça la millora del clima de convivència i la interacció social al medi, mitjançant estratègies de coneixement propi, respecte cap a l'altre i de establiment d'una relació horitzontal entre les persones participants (educadors/es-interns/es; en els diferents nivells formatius; en les diferències que hi ha a nivell cultural, etc).
Suposa doncs, una metodologia d'intervenció innovadora que millora les competències socials i incideix directament en la conducta de la persona.
Logo que va dissenyar els interns i internes en formació en la tècnica i metodologia de l'Excavació permanent.
Es tracta d'una metodologia original i dinàmica, aplicable a qualsevol programa de tractament dels que duem a terme als centres penitenciaris.
Excavació permanent és un mecanisme pedagògic al voltant de les paraules, el llenguatge, el diàleg i els valors ètics.
Permet intercanviar coneixement i millorar la capacitat de raonar, escoltar i construir de manera conjunta un nou pensament i discurs.
En aquesta sessió es van presentar els resultats més destacats d'una recerca que ha tingut com a principal objectiu adaptar al nostre país un model d'intervenció comunitària amb delinqüents sexuals que està donant excel·lents resultats en altres països: Circles of Support and Accountability (Cercles).
En aquest treball s'han avaluat les principals necessitats dels delinqüents sexuals de les presons catalanes a l'hora d'abordar el seu procés de reinserció a la comunitat, conciliant els dos objectius prioritaris del model Cercles: d'una banda la protecció pública (No més víctimes) i d'altra la reintegració social del delinqüent.
A la sessió es va explicar el programa CerclesCat adaptat a la realitat del sistema penitenciari català i es va descriure el procés d'implantació i els primers resultats de la seva aplicació.
En aquesta sessió presentarem els resultats més destacats d'una recerca que ha recollit la victimització d'un grup de joves ingressats a centres de protecció a la infància i l'adolescència i d'un altre que ha estat atès per Justícia Juvenil.
Els resultats es contrasten amb una mostra de població d'infants i joves que no estan en situació de risc social.
També s'ha analitzat l'impacte de la victimització en la seva salut mental, així com els efectes de l'acumulació d'experiències de violència interpersonal al llarg de la infància, identificant un grup en risc de múltiples conseqüències adverses, emocionals i socials.
Per últim, es fan propostes de millora per contribuir a fer front amb èxit a aquestes experiències adverses.
La finalitat última d'aquest estudi és sensibilitzar a la societat respecte a les experiències de violència que pateixen.
Aquesta major sensibilització social i professional ens ha d'ajudar a ser conscients de l'alt risc de desajust que presenta aquest col·lectiu i a comprendre millor les seves necessitats.
En aquesta Sessió es van presentar els resultats de la recerca que va dur a terme el CEJFE, per encàrrec de la Direcció General de Serveis Penitenciaris, sobre la situació actual de la llibertat condicional a Catalunya.
L'objectiu de la recerca és conèixer a fons com es gestiona actualment i proposar millores en la seva aplicació.
La investigació va analitzar 3.400 expedients d'interns penitenciaris que l'any 2012 es trobaven en llibertat condicional, en 3r grau i en 2n grau, per extreure'n les similituds i diferències.
També es va recollir l'opinió dels professionals relacionats amb aquest àmbit i es va estudiar l'aplicació que fan de la llibertat condicional altres països europeus.
Tot plegat dóna una idea completa del moment en què es troba la mesura i quines són les perspectives de futur.
En aquesta Sessió d'investigació presentem dues recerques:
La primera, Factors de risc de conducta violenta intrainstitucional en interns penitenciaris, té com a objectiu conèixer quins factors individuals són els més eficaços a l'hora de predir els comportaments violents, alhora que vol conèixer quina és la prevalença d'aquest tipus de conducta i si el tipus de delicte influeix en el risc per comportar-se de manera violenta dins de la presó.
Aquest coneixement pot ajudar en la presa de decisions als professionals i també a detectar necessitats d'intervenció.
La segona investigació, Regressió a segon grau: causes i conseqüències, té com a objectiu descriure i valorar aquest pràctica per tal d'apuntar recomanacions a fi i efecte de reduir tant el nombre com l'impacte de la regressió en el procés de reinserció.
Les persones que han estat regressades tenen més probabilitats d'acabar la condemna sense cap transició esglaonada a la comunitat, cosa que dificultarà la seva reinserció en la societat.
En aquesta Sessió d'investigació vam presentar dues recerques:
La primera, Presó, drogues i poblacions ocultes, analitza el consum de drogues i les pràctiques de risc en el CP Brians 1, dóna dades respecte a les prevalences i les problemàtiques derivades i fa propostes de millora en la intervenció dins del marc del Programa d'Agents de Salut, ofert pel CAS de Drogodependències per a la promoció de la salut entre iguals.
Es va recollir informació de caràcter quantitatiu i qualitatiu, amb entrevistes a 178 participants -110 homes (61,8%) i 68 dones (38,2%)- tots ells potencials usuaris de substàncies psicoactives.
La segona recerca, L'eficàcia de les suspensions judicials amb obligació de tractament de deshabituació, ha analitzat l'eficàcia de les suspensions judicials amb obligació de seguir un tractament de deshabituació aplicades a una mostra de 237 subjectes a qui s'ha seguit durant 5 anys.
S'ha estudiat també quins factors poden influir en l'absència o no de reincidència i com ajuden aquestes mesures a augmentar el grau de conscienciació del penat en la seva problemàtica toxicològica i implicació per a aconseguir un tractament adequat.
En aquesta sessió de recerca es va presentar l'avaluació que s'ha fet del Programa Límits per identificar les fortaleses i els aspectes a millorar en el seu funcionament així com també determinar la seva efectivitat i eficàcia.
El Programa Límits és una proposta estructurada d'intervenció preventiva de caire selectiu amb grups de famílies de joves entre 14 i 18 anys que passen pel circuit de la justícia juvenil.
El Programa, que funciona des del 2007 a tot el territori català, aplega una experiència i trajectòria remarcable i ha incidit en 351 persones i 245 famílies.
La seva finalitat és reforçar la funció educativa de les famílies dels menors per reduir la transgressió de les normes per part d'aquests.
El Programa consta de vuit sessions en grup, de dotze a quinze participants, dinamitzades per dos monitors, i en les quals es treballen habilitats parentals a partir de l'abordatge de les relacions i els lligams, la comunicació, els conflictes, l'establiment de normes i la disciplina.
En els centres penitenciaris també es troben ingressades persones amb discapacitat intel·lectual o del desenvolupament que compleixen condemna.
Per millorar l'atenció que reben dins i també el procés de preparació per a la sortida es va crear el DAE-DID del Centre Penitenciari Quatre Camins l'any 2013 com a recurs específic.
En aquesta sessió es va explicar el seu funcionament i alhora es van presentar els resultats d'una investigació, subvencionada pel CEJFE, que aprofundeix en les característiques i la qualitat de vida de les persones amb DID que es troben complint condemna en tots els centres penitenciaris de Catalunya.
També es van comparar les similituds i diferències de l'atenció d'aquestes persones en els diferents tipus de recursos
En aquesta sessió es presentaran els resultats de la recerca que ha dut a terme el Centre d'Estudis Jurídics i Formació Especialitzada (CEJFE) per conèixer la taxa de reincidència penitenciària 2014, i que dóna continuïtat a la sèrie d'estudis sobre aquest tema que es van iniciar el 1987.
La investigació ha seguit les persones que van sortir excarcerades l'any 2010 de les presons catalanes, 3.400 interns, per saber si han reincidit.
Alhora, analitza per primer cop un important nombre de variables en una nova eina d'avaluació del risc anomenada RisCanvi.
Finalment, els resultats també ens mostren les característiques que presenta aquesta població i els canvis que s'han anat produint al llarg del temps.
Es tracta de l'únic estudi publicat a l'Estat espanyol que recull dades seriades sobre la reincidència penitenciària i l'evolució del sistema penitenciari, i en aquest sentit, ens situa entre un reduït grup de països que les edita periòdicament.